**POZIV K PREDLOŽITVI PROJEKTNIH IDEJ ZA**

**ORGANIZACIJO ALI SOORGANIZACIJO NOVIH PRIREDITEV**

**V OBČINI BLED ZA LETO 2017**

1. **Predmet javnega poziva so naslednje prireditve:**
2. Projektne ideje - nove prireditve (okvirno zagotovljena sredstva do 6.000 €),
3. Prireditve v tednu otroka – 1. teden v oktobru (okvirno zagotovljena sredstva do

2.000 €).

Sredstva so zagotovljena v Proračunu Občine Bled za leto 2017 v okviru proračunske postavke 20070402 - Občinske prireditve.

1. **Kdo se lahko prijavi na javni poziv:**

Na javni poziv se lahko prijavijo pravne osebe in fizične osebe, registrirane za dejavnost organizacije prireditev oziroma s statusom samostojnega kulturnega ustvarjalca, društva. Prijavitelj mora na ravni projektne ideje izdelati vsebinsko, organizacijsko in finančno zasnovo prireditve ali več prireditev z upoštevanjem vseh vidikov organizacije (stroški programa, najem prostorov, stroški varovanja itd.). Pri vsebinski zasnovi prireditve mora prijavitelj upoštevati tudi izročilo, zgodovinska dejstva in druge morebitne posebnosti.

1. Dodatne informacije so vam na voljo na Občini Bled pri Poloni Zalokar, tel. 04 575-01-29 ali preko elektronske pošte: polona.zalokar@bled.si
2. Rok prijave: do vključno 25. 2. 2017.
3. **Razpisna dokumentacija**

Razpisna dokumentacija je enaka kot pri razpisu za sofinanciranje prireditev v Občini Bled.

Vloge na javni poziv morajo biti oddane v zaprti ovojnici na naslov Občina Bled, Cesta svobode 13, 4260 Bled, na kateri mora biti vidna oznaka: **»Projektna ideja za izvedbo nove prireditve v letu 2017 «** in na zadnji strani izpisan polni naslov prijavitelja.

1. **Obvestilo o izbiri**

Komisija, ki jo je imenoval župan Občine Bled, bo prispele vloge pregledala in se do njih opredelila. Na podlagi tega bodo izdani sklepi in z izbranimi prijavitelji sklenjene pogodbe o organizaciji oziroma soorganizaciji nove prireditve.

Občina Bled si pridržuje pravico, da ne izbere nobenega zainteresiranega prijavitelja!

Številka: 410-8/2017-1

Datum: 27. 01. 2017

 ŽUPAN

 JANEZ FAJFAR, l. r.